
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΕΚ 14 (1) 

Ίδρυση Α.Ε. Διαχειρίσεως Αμοιβαίων Κεφαλαίων με την επωνυμία 
«ΑΓΙΟΟ - ΕυΚΟΒΑΝΚ Α.Ε.Δ.Α.Κ.». 

ΑΠΟΦΑΣΗ 

της 98ης/4.2.1992 Συνεδρίασης 
της Επιτροπής Κεφαλαιαγοράς 
Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, αμοι¬ 
βαία κεφάλαια, διατάξεις εκσυγχρονισμού και εξυγιάνσεως της κεφα¬ 
λαιαγοράς και άλλες διατάξεις». 

2. Την από 20.1.1992 αίτηση της υπό σύσταση εταιρείας. 

3. Το ερωτηματολόγιο το οποίο υπέβαλε συμπληρωμένο η υπό σύ¬ 
σταση εταιρεία. 

4. Την εισήγηση του Δημ. Γκούμα, αποφασίζει ομόφωνα: 

Παρέχει την άδεια για την ίδρυση της «ΑΕΙΟΟ - ΕυΚΟΒΑΝΚ 

Ανώνυμη Εταιρεία Διαχειρίσεως Αμοιβαίων Κεφαλαίων» με αρχικό με¬ 
τοχικό κεφάλαιο 200.000.000 δρχ. 

Σκοπός της εταιρείας είναι η διαχείριση Αμοιβαίων Κεφαλαίων σύμ¬ 
φωνα με τις διατάξεις τόυ Ν. 1969/91. 


Το Πρώτο Διοικητικό Συμβούλιο της εταιρείας θα συγκροτηθεί από τους: 

1. Γόντικα Γεώργιο, Πρόεδρο 

2. Νανόπουλο Νικόλαο - Γεώργιο 

3. Κοτσώνη Διονύσιο 

4. Βασιλείου Ανδρέα 

5. Αδαμαντιάδη Νικόλαο 

6. Ηογζο§ δίε^ίπβιΐ 

7. ΝοΐΙίη§Η&ιη ΚεπάοΙΙ. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 4 Φεβρουάριου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. Ε.Κ. 51 (2) 

Έγκριση κανονισμού και άδεια σύστασης του Αμοιβαίου Κεφαλαίου 
«ΑΜΟΙΒΑΙΟ ΚΕΦΑΛΑΙΟ ΜΑΚΕΔΟΝΙΑ». 

ΑΠΟΦΑΣΗ 

της 102ης/17.3.1992 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, αμοι¬ 
βαία κεφάλαια, διατάξεις εκσυγχρονισμού και εξυγιάνσεως της κεφα¬ 
λαιαγοράς και άλλες διατάξεις». 

2. Το Σχέδιο Κανονισμού-του Αμοιβαίου Κεφαλαίου. 

3. Την από 27.2.1992 αίτηση της εταιρείας ΕΓΝΑΤΙΑ Α.Ε.Δ.Α.Κ. 

4. Την Απόφαση της 97ης/28.1.1992 Συνεδρίασης της Επιτροπής 
Κεφαλαιαγοράς περί της ίδρυσης της ΕΓΝΑΤΙΑ ΑΕΔΑΚ. 

5. Την εισήγηση του Παν. Κυριακόπουλου, αποφασίζει ομόφωνα: 
Εγκρίνει τον κανονισμό του Αμοιβαίου Κεφαλαίου «ΑΜΟΙΒΑΙΟ ΚΕ¬ 
ΦΑΛΑΙΟ ΜΑΚΕΔΟΝΙΑ» και παρέχει την άδειά της για τη σύσταση του 
εν λόγω Αμοιβαίου Κεφαλαίου που διαχειρίζεται η ΕΓΝΑΤΙΑ Ανώνυμη 
Εταιρεία Διαχείρισης Αμοιβαίων Κεφαλαίων. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 17 Μαρτίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

- —♦ - 

Αριθ. 1030084/338/0006Α (3) 

Έναρξη λειτουργίας φορολογικών τμημάτων στην Β' Δ.Ο.Υ. Ξάνθης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 5 παρ. 5 του Π.Δ. 551/1988 (ΦΕΚ 
259/Α) «Οργανισμός Νομαρχιών (Οργάνωση Οικονομικών Υπηρεσιών)». 

β) του άρθρου 32 του Ν. 1822/1989 (ΦΕΚ 2/Α) «Αναμόρφωση 
Φορολογίας Εισοδήματος και άλλες διατάξεις». 

2. Την αριθ. 1095867/1446/0006Α/24.10.91 (ΦΕΚ 925/Β) 
απόφασή μας «Μεταβολή της καθ’ ύλην αρμοδιότητας Δ.Ο.Υ.». 

3. Την αριθ. 1005796/78/0006Α/20.1.1992 (ΦΕΚ 24/Β/ 

21.1.92) απόφαση του Υπουργού Οικονομικών, με την οποία μεταβι¬ 
βάστηκε η εξουσία να υπογράφει «Με Εντολή Υπουργού» στο Γενικό 
Γραμματέα του Υπουργείου Οικονομικών, αποφασίζουμε: 

Αναστέλλουμε την 1095867/1446/0006Α/24.10.91 απόφασή 
μας, ως προς την Β' Δ.Ο.Υ. Ξάνθης και ορίζουμε, όπως τα φορολογικά 
τμήματα αυτής αρχίζουν να λειτουργούν από 1.6.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1992 

Με εντολή Υπουργού 
Ο Γενικός Γραμματέας 
ΑΠΟΣΤΟΛΟΣ ΑΝΑΣΤΑΣΟΠΟΥΛΟΣ 

-- 

Αρι8. 1512 (4) 

Χορήγηση ειδικής άδειας για την άσκηση του εκλογικού δικαιώματος 
κατά τις προσεχείς εκλογές της Β' περιφέρειας Αθηνών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: , 

Τις διατάξεις του άρθ. 96 του Π.Δ. 265/1989 «Κωδικοποίηση σ’ 
ενιαίο κείμενο των διατάξεων της νομοθεσίας για την εκλογή βουλευ¬ 
τών», αποφασίζουμε: 

1. Όλες οι βιομηχανικές, βιοτεχνικές και εμπορικές επιχειρήσεις του 
ιδιωτικού τομέα, καθώς και όσοι γενικά απασχολούν προσωπικό και 
υπάγονται στον ίδιο τομέα, υποχρεούνται να χορηγήσουν στο προσω¬ 
πικό τους ειδική άδεια με αποδοχές για την άσκηση του εκλογικού τους 
δικαιώματος. 

Η άδεια αυτή δεν συμψηφίζεται με την κανονική ή άλλες άδειες, που 
προβλέπονται από τις κείμενες διατάξεις. 

2. Σχετικά με τον αριθμό των ημερών άδειας απουσίας που θα χορη- . 
γηθεί για τον ανωτέρω σκοπό, θα ισχύσουν οι κατωτέρω ρυθμίσεις: 

Α. Σε καθεστώς πενθήμερης εβδομάδας εργασίας 

α) Σε όσους θα μετακινηθούν σε απόσταση από 200 - 400 χιλιόμε¬ 
τρα θα χορηγηθεί άδεια μιας (1) εργάσιμης ημέρας. 

β)'Σε όσους θα μετακινηθούν σε απόσταση από 401 χιλιόμετρα και 
άνω θα χορηγηθεί άδεια δύο (2) εργασίμων ημερών, εφόσον κινηθούν εξ 
ολοκλήρου οδικώς με βάση υπεύθυνη δήλωσή τους. 

γ) Σε όσους θα μετακινηθούν από νησιά, ο αριθμός των ημερών 
άδειας που θα χορηγηθεί θα εξετάζεται κατά περίπτωση, ανάλογα με 
την απόσταση και τις ειδικές συνθήκες μετακίνησης, χωρίς ωστόσο η 
άδεια αυτή να υπερβαίνει τις τρεις (3) εργάσιμες, ημέρες. 

Β. Σε καθεστώς εξαήμερης εβδομάδας εργασίας 

- α) Σε όσους θα μετακινηθούν σε απόσταση από 100 - 200 χιλιόμε¬ 
τρα, θα χορηγηθεί άδεια μιας (1) εργάσιμης ημέρας. 

β) Σε όσους θα μετακινηθούν σε απόσταση από 201 - 400 χιλιόμε¬ 
τρα, θα χορηγηθεί άδεια δύο (2) εργασίμων ημερών. 

γ) Σε όσους θα μετακινηθούν σε απόσταση από 401 χιλιόμετρα και 
άνω, θα χορηγηθεί άδεια τριών (3) εργασίμων ημερών, εφόσον μετακι¬ 
νηθούν εξ ολοκλήρου οδικώς με βάση υπεύθυνη δήλωσής τους. 

δ) Σε όσους θα μετακινηθούν από νησιά ο αριθμός των ημερών άδειας 
που θα τους χορηγηθεί θα εξετάζεται κατά περίπτωση, ανάλογα με την 
απόσταση και τις ειδικές συνθήκες μετακίνησης, χωρίς ωστόσο η άδεια 
στις περιπτώσεις αυτές να υπερβαίνει τις τρεις (3) εργάσιμες ημέρες. 

Για όσους η Κυριακή είναι εργάσιμη ημέρα τότε αυτή θεωρείται ως 
ημέρα ειδικής άδειας, πέραν αυτών που ορίζονται στις προηγούμενες 
παραγράφους. 

Επίσης για όσους δεν θα εργασθούν στις 3.4.1992 και στις 
6.4.1992, οι κατά τα ανωτέρω ημέρες άδειας μειώνονται αντίστοιχα 
κατά μία ή δύο ημέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Απριλίου 1992 

Ο ΥΠΟΥΡΓΟΣ 

ΑΡΙΣΤ. ΚΑΛΑΝΤΖΑΚΟΣ 


Αριθ, 11535 (5) 

Καθορισμός ύψους Δώρου Πάσχα 1992 στους Εφημεριδοπώλες όλης 
της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 452/1976 «περί χορηγήσεως δώρου εις τους 
εφημεριδοπώλες» (ΦΕΚ 272/Α/76). 

2. Τις διατάξεις του άρθρου 7 του Κανονισμού χορήγησης δώρου 
εορτών στους Εφημεριδοπώλες (ΦΕΚ 1223/Β/1977), όπως τροπο¬ 
ποιήθηκε με την κοινή απόφαση Β2/55/2237/13.12.79 (ΦΕΚ 
1135/Β) Υπουργών Προεδρίας, Οικονομικών, Εργασίας και Κοινωνι¬ 
κών Ασφαλίσεων και τις διατάξεις του άρθρου 2 παρ. 8 του Π.Δ. 
231/86 (ΦΕΚ 96/Α/16.7.86) «περιορισμός συναρμοδιοτήτων κατά 
την έκδοση διοικητικών πράξεων σε αντικείμενα αρμοδιότητας Υπουρ¬ 
γείου Υγείας Πρόνοιας. 

3. Τις διατάξεις του άρθρου 14 του Ν. 1266/1982 (ΦΕΚ 81/Α) σε 
συνδυασμό με τις διατάξεις του άρθρου 9 του Π.Δ. 574/82 (ΦΕΚ 
104/Α), το Π.Δ. 303/84 (ΦΕΚ 120/Α) και τις διατάξεις των άρθρων 
23 και 27 του Ν. 1558/85 (ΦΕΚ 137/Α/85). 

4. Την αριθ. 11/4.3.1992 απόφαση του Δ.Σ. του Ταμείου Συντά¬ 
ξεων Εφημεριδοπωλών και Υπαλλήλων Πρακτορείων, που διατυπώ¬ 
θηκε κατά την 4/4.3.1992 συνεδρίασή του. 

5. Την αριθ. 80386/90 Απόφαση Υπουργών Προεδρίας και Εργα¬ 
σίας (ΦΕΚ 761/Β/30.11.90) 

6. Την αριθ. 100919/90 απόφαση του Υπουργού Εργασίας για τη 
μεταβίβαση αρμοδιοτήτων, αποφασίζουμε: 

1. Εγκρίνουμε τη χορήγηση Δώρου Πάσχα 1992 σε κάθε Εφημερι¬ 
δοπώλη της Χώρας ως εξής: 

α) Για τους εφημεριδοπώλες που έχουν μέχρι ενός (1) έτους ασφά¬ 
λιση δρχ. 51.500. 

β) Μετά τη συμπλήρωση ενός (1) έτους και μέχρι πέντε (5) έτη ασφά¬ 
λισης δρχ. 72.100. 

γ) Μετά τη συμπλήρωση πέντε (5) ετών και μέχρι δέκα (10) έτη 
ασφάλισης δρχ. 82.400. 

δ) Μετά τη συμπλήρωση δέκα (10) ετών και μέχρι είκοσι (20) έτη 
ασφάλισης δρχ. 92.700. 

ε) Μετά τη συμπλήρωση είκοσι (20) ετών δρχ. 103.000. 

2. Εάν ο δικαιούχος δεν απασχοληθεί πλήρως κατά το χρονικό διά¬ 
στημα Χριστούγεννα 1991 μέχρι Πάσχα 1992 παίρνει κλάσμα δώρου 
ανάλογο προς το χρόνο εργασίας του. 

3. Η ιδιότητα του εφημεριδοπώλη ορίζεται από τις διατάξεις του Κα¬ 
νονισμού Δώρου Εφημεριδοπωλών. 

4. Η δαπάνη για τη χορήγηση δώρου βαρύνει το λογαριασμό Δώρου 
Εφημεριδοπωλών, που έχει συσταθεί στο Ταμείο Συντάξεων Εφημερι¬ 
δοπωλών και Υπαλλήλων Πρακτορείων. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 1 Απριλίου 1992 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

- ♦ - 

Αριθ. 269/383 (6) 

Τροποποίηση της παρ. α του άρθρου 15 του καταστατικού του Ταμείου 
Προνοίας Προσωπικού ΟΣΕ. 

Ο ΥΠΟΥΡΓΟΣ 

ΥΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 παρ. 1 του Α.Ν. της 11.11.1935 
όπως αυθεντικά ερμηνεύτηκε με το άρθρο 1 του Α.Ν. 694/1937 σε 
συνδυασμό με τις διατάξεις του Ν.Δ. 2520/1953. 

2. Τις διατάξεις των άρθρων 23 παρ. 1 στοιχ. στ, 24 παρ. 1 και 2 
στοιχ. γ, 26 παρ. 1 στοιχ. δ του Ν. 1558/1985 (Α' 137). 

3. Τις διατάξεις του άρθρου 14 του Π.Δ/τος 105/1988 (Α' 46). 

4. Τη γνώμη του Δ.Σ. του Ταμείου Προνοίας Προσωπικού ΟΣΕ που 
διατυπώθηκε κατά την 2418/13/28.1.1992 συνεδρίασή του. 

5. Την Υ.1540/1991 (Β' 754) κοινή απόφαση του Πρωθυπουργού 
και Υπουργού Υγείας, Πρόνοιας και Κοινωνικών Ασφαλίσεων. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 2η/26.2.Ι992 συνεδρίασή του της ΚΖ’ περιόδου, απο- 

φασίζουμε: 

Η παρ. α του άρθρου 15 του καταστατικού του Ταμείου Προνοίας 
Προσωπικού ΟΣΕ όπως ισχύει μετά την τελευταία τροποποίησή της με 
την Τ.Α. 269/742/6.4.1979 (Β' 419), αντικαθίσταται ως ακολού¬ 
θως: 

«Δικαίωμα εφάπαξ βοηθήματος έχουν οι μέτοχοι του Ταμείου, σύμ¬ 
φωνα με τα παρακάτω οριζόμενα: 

Κάθε μέτοχος που παραιτείται από την υπηρεσία του μετά από 20 
ετών ασφάλιση (καταβολή κρατήσεων) στο Ταμείο, σύμφωνα με το άρ¬ 
θρο 16, εφόσον έχει συμπληρώσει το 50ό έτος της ηλικίας του. 

Μέτοχος που παραιτείται από την υπηρεσία του και έχει συμπληρώ¬ 
σει 20 ετών πραγματική ασφάλιση στο Ταμείο (κρατήσεις) σύμφωνα με 
τα οριζόμενα στο άρθρο 16 του καταστατικού, δικαιούται εφάπαξ βοη¬ 
θήματος εφόσον θεμελιώνει δικαίωμα συνταξιοδοτήσεως, ανεξαρτήτως 
ορίου ηλικίας, σύμφωνα με το άρθρο 2 του Ν. 1902/1990 και των άρ¬ 
θρων 9 και 2 Ν. 1976/1991. 

Οι έγγαμες γυναίκες μέτοχοι του Ταμείου, οι χήρες με ανήλικα παι¬ 
διά και οι διαζευγμένες με ανήλικα παιδιά, δικαιούνται εφάπαξ βοηθή¬ 
ματος σε περίπτωση παραίτησής τους μετά από 15ή πλήρηπραγματική 
υπηρεσία στον ΟΣΕ ή στον Ασφαλιστικό Οργανισμό του 0ΣΕ, ανεξαρ¬ 
τήτως ηλικίας και εφόσον θεμελιώνουν δικαίωμα συνταξιοδοτήσεως 
από οποιοδήποτε ασφαλιστικό φορέα. 

Για τησυμπλήρωση του ορίου ηλικίας, λαμβάνεται υπόψη η ημερο¬ 
μηνία γέννησης του μετόχου εκτός αν αυτή δεν αποδεικνύεται οπότε 
λαμβάνεται υπόψη η 31 Δεκεμβρίου του έτους που γεννήθηκε». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Απριλίου 1992 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 202/405 (7) 

Τροποποίηση της περίπτ. α της παρ. 2 του άρθρου 41 του καταστατικού 
του Ταμείου Ασφαλίσεως Ξενοδοχοϋπαλλήλων. 

Ο ΥΠΟΥΡΓΟΣ 

ΥΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν.Δ. 1828/1943 σε συνδυασμό 
με τις διατάξεις του άρθρου 59παρ. 1 τουΑ.Ν.της 11.11.1935 όπως 
αυθεντικά ερμηνεύθηκε αυτό με το άρθρο 1 του Α.Ν. 694/1937 και συ¬ 
μπληρώθηκε με το άρθρο 1 του Ν.Δ. 2520/1935. 

2. Τις διατάξεις των άρθρων 23 παρ. 1 στοιχ. στ, 24 παρ. 1 και 2 
στοιχ. γ, 26 παρ. 1 στοιχ. στ του Ν. 1558/1985 (Α' 137). 

3. Τις διατάξεις του άρθρου 14 του Π.Δ/τος 105/1988 (Α' 46). 

4. Την Υ.1540/1991 (Β' 754) κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλίσεων. 

5. Τη γνώμη του Δ.Σ. του Ταμείου Ασφαλίσεως Ξενοδοχοϋπαλλή- 
λων που διατυπώθηκε κατά την 37/17.9.91 συνεδρίασή του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 2η/26.2.1992 συνεδρίασή του της ΚΖ περιόδου, απο¬ 
φασίζουμε: 

Η περίπτωση α της παρ. 2 του άρθρου 41 του καταστατικού του Τα¬ 
μείου Ασφαλίσεως Ξενοδοχοϋπαλλήλων, όπως αυτή ισχύει μετά την 
τροποποίησή της με την Υ.Α. Φ202/1777/14.11.1990 (Β’ 765), 
αντικαθίσταται ως ακολούθως: 

«2. Ποσό εφάπαξ βοηθήματος. 

α) Το ποσό του εφάπαξ βοηθήματος ισούται με το γινόμενο, του από 
την περίπτωση γ οριζόμενου μισθού του ασφαλισμένου, επί τον αριθμό 
των ετών ασφάλισής του στον Κλάδο Πρόνοιας για το τμήμα αυτού μέ¬ 
χρι εκατόν πέντε χιλιάδες (105.000) δραχμές, προσαυξημένο κατά το 
γινόμενο του μισού του επί πλέον μισθού των 105.000 δραχμών, επί 
τον αριθμό των ετών ασφάλισης». 

Η απόφαση αυτή, που ισχύει από την πρώτη του επόμενου μήνα της 
δημοσίευσης, να δημοσιευθεί στην Εφημερίδα της Κυβερνήσεως. 

Αθήνα, 1 Απριλίου 1992 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 


Αριθ. ΑΓ 3006 (8) 

Ψήφιση ΟΕΥ Δήμου Σουφλίου Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81, αντικαταστάθηκαν 
από τις διατάξεις της παρ. 1 του άρθρου 26 του Ν. 1832/89. 

2. Τις διατάξεις του Ν. 1586/86, του Π.Δ. 37α/1987 και του Π.Δ. 
22/90. 

3. Την 255/91 απόφαση του Δήμου Σουφλίου, που αναφέρεται στην 
ανασύνταξη του Οργανισμού Εσωτερικής Υπηρεσίας του Δήμου Σου¬ 
φλίου. 

4. Την 1/7/21.2.1992 σύμφωνη γνωμοδότηση του Υπηρεσιακού 
Συμβουλίου Δημοτ. και Κοινοτ. Υπαλλήλων, αποφασίζουμε: 

Εγκρίνουμε τη 255/91 απόφαση του Δημοτικού Συμβουλίου Σου¬ 
φλίου, με την οποία ανασυγκροτείται ο Οργανισμός Εσωτερικής Υπηρε¬ 
σίας του Δήμου, όπως παρακάτω: 

Άρθρο Ιο 

Οργάνωση 

Όλες οι Υπηρεσίες του Δήμου συνιστούν το ΤΜΗΜΑ ΔΗΜΟΤΙΚΩΝ 
ΥΠΗΡΕΣΙΩΝ, το οποίο απαρτίζεται, από τις παρακάτω υπηρεσίες: 
α. Διοικητική Υπηρεσία 

β, Αυτοτελές γραφείο Οικονομικών και Ταμιακών Υπηρεσιών 
γ. Τεχνική Υπηρεσία 
δ. Υπηρεσία Ύδρευσης 
ε. Υπηρεσία Καθαριότητας 

στ. Υπηρεσία Κήπων και Δενδροστοιχιών (Νέα Υπηρεσία) 
ζ. Υπηρεσία Νεκροταφείων 
η. Υπηρεσία Δημοτικών Σφαγείων. 

Άρθρο 2ο 

Οι επί μέρους υπηρεσίες του προηγούμενου άρθρου διαρθρώνονται 
όπως παρακάτω: 

Α’ ΔΙΟΙΚΗΤΙΚΗ ΥΠΗΡΕΣΙΑ 

1. Μία (1) θέση του κλάδου ΠΕΙ Δ/κού με βαθμό Γ-Α. 

2. Οκτώ (8) θέσεις του κλάδου ΔΕΙ Δ/κού με βαθμό Γ-Α. 

3. Μία (1) θέση του κλάδου ΥΕ1 Κλητήρα Θυρωρού γενικών καθη¬ 
κόντων. 

Β. ΑΥΤΟΤΕΛΕΣ ΓΡΑΦΕΙΟ ΟΙΚΟΝΟΜΙΚΩΝ & ΤΑΜΙΑΚΩΝ 
ΥΠΗΡΕΣΙΩΝ 

1. Μία (1) θέση του κλάδου ΠΕΙ Διοικητικού με βαθμό Γ-Α. 

2. Μία (1) θέση του κλάδου ΤΕ17 Διοικητικού με βαθμό Γ-Α. 

3. Μία (1) θέση το κλάδου ΔΕ38 Προγραμματιστών - Χειριστών 
Η/Υ με βαθμό Γ-Α. 

4. Μία (1) θέση του κλάδου ΔΕ 14 ελεγκτών εσόδων - εξόδων με 
βαθμό Γ-Α. 

5. Δύο (2) θέσεις του κλάδου ΔΕ15 εισπρακτόρων με βαθμό Γ-Α. 

6. Μία (1) θέση του κλάδου ΔΕΙ Διοικητικού με βαθμό Γ-Α. 

Γ. ΤΕΧΝΙΚΗ ΥΠΗΡΕΣΙΑ 

1. Μία (1) θέση του κλάδου ΠΕ3 Πολιτικών Μηχανικών με βαθμό 
Γ-Α; 

2. Μία (1) θέση του κλάδου ΤΕ4 μηχανολόγων ή ηλεκτρολόγων - 
μηχανολόγων με βαθμό Γ-Α. 

3. Μία (1) θέση του κλάδου Δ29 οδηγών αυτ/του με βαθμό Γ-Α. 

4. Μία (1) θέση του κλάδου ΔΕ28 χειριστών μηχανημάτων έργων 
με βαθμό Γ-Α. 

Δ. ΥΠΗΡΕΣΙΑ ΥΔΡΕΥΣΗΣ 

1. Πέντε (5) θέσεις του κλάδου ΥΕ16 προσωπικού ύδρευσης με 
βαθμό Δ-Γ. 

Ε. ΥΠΗΡΕΣΙΑ ΚΑΘΑΡΙΟΤΗΤΑΣ 

1. Μία (1) θέση ΔΕ29 οδηγών αυτ/του με βαθμό Γ-Α (προσωρινή). 

2. Πέντε (5) θέσεις του κλάδου ΥΕ16 προσωπικού καθαριότητας με 
βαθμό Δ-Γ, από τις οποίες η μία (1) θέση καθαρίστριας Δημοτικού Κα¬ 
ταστήματος. 

ΣΤ. ΥΠΗΡΕΣΙΑ ΚΗΠΩΝ ΚΑΙ ΔΕΝΔΡΟΣΤΟΙΧΙΩΝ 
1. Μία (1) θέση του κλάδου ΥΕ16 επιμέλειας κήπων και δενδροστοι- 
χιών με βαθμό Δ-Γ. 

Ζ. ΥΠΗΡΕΣΙΑ ΝΕΚΡΟΤΑΦΕΙΩΝ 

1. Μία (1) θέση του κλάδου ΥΕ16 προσωπικού Νεκροταφείων με 
βαθμό Δ-Γ. 

Η. ΥΠΗΡΕΣΙΑ ΔΗΜΟΤΙΚΩΝ ΣΦΑΓΕΙΩΝ 

1. Μία (1) θέση του κλάδου ΥΕ16 προσωπικού σφαγείων με βαθμό 

Άρθρο 3ο 

Προσωπικό με σύμβαση ιδιωτικού δικαίου αορίστου χρόνου με πλήρη 
απασχόληση. 

1. Μία (1) θέση του κλάδου ΤΕ3 Πολιτικών Υπομηχανικών, προσω¬ 
ρινή, που καταργείται με την κατά τον οποιοδήποτε τρόπο αποχώρηση 
του υπαλλήλου. 

Άρθρο 4ο 

Τακτικές θέσεις κατά κλάδο 

Το διοικητικά, οικονομικό και τεχνικό προσωπικό, σε τακτικές θέσεις 
του Δήμου κατά κλάδο είναι οι παρακάτω: 

1. Κλάδος ΠΕ-1 διοικητικού με βαθμό (Γ-Α), θέσεις δύο (2) 

2. Κλάδος ΠΕ-3 Μηχανικών με βαθμό (Γ-Α), θέσεις μία (1) 

3. Κλάδος ΤΕ-4 Τεχνολόγων - Μηχανολόγων με βαθμό (Γ-Α), θέση 
μία (1) 

4. Κλάδος ΤΕ-17 Διοικητικού / Λογιστών με βαθμό (Γ-Α), θέση μία 

(!) ... 

5. Κλάδος -ΔΕ-1 Διοικητικού με βαθμό (Γ-Α), θέσεις εννέα (9) 

6. Κλάδος ΔΕ-14 ελεγκτών εσόδων - εξόδων με βαθμό (Γ-Α), θέση 
μία (1). 

7. Κλάδος ΔΕ-15 εισπρακτόρων με βαθμό (Γ-Α), θέσεις δύο (2). 

8. Κλάδος ΔΕ-28 χειριστών μηχ/των έργων με βαθμό (Γ-Α), θέση 
μία (1). 

9. Κλάδος ΔΕ-29 οδηγών αυτ/των με βαθμό (Γ-Α), θέσεις δύο (2). 

10. Κλάδος ΔΕ-38 προγραμματιστών - χειριστών Η/Υ με βαθμό 
(Γ-Α), θέση μία (1). 

11. Κλάδος ΥΕ-1 κλητήρα / θυρωρού / γενικών καθηκόντων με 
βαθμό (Δ-Γ), θέση μία (1). 

12. Κλάδος ΥΕ-16 προσωπικού καθαρ/τας, ύδρευσης κήπων, σφα¬ 
γείων, νεκροταφείων με βαθμό (Δ-Γ), δεκατρείς (13). 

_ Άρθρο 5ο 

Προσόντα διορισμού 

Τα προσόντα διορισμού στον εισαγωγικό βαθμό για όλους τους κλά¬ 
δους του προηγούμενου άρθρου και όπως αυτά αναλυτικά καθορίζονται 
με τις διατάξεις του Ν. 1586/86 που έχουν τροποποιηθεί με τα Π.Δ/τα 
37α/87 και 22/90 και το άρθρο 83 του Ν. 1943/91, είναι: 

α. Για τον κλάδο ΠΕ-1 Διοικητικού: 

Πτυχίο ή δίπλωμα Νομικής ή Πολιτικών ή Οικονομικών Επιστη¬ 
μών, πτυχίο ή δίπλωμα ΑΣΟΕΕ ή ΠΑΣΠΕ ή Ανωτάτης Βιομηχανικής 
Σχολής της ημεδαπής ή ισότιμο, αντίστοιχης ειδικότητας, σχολών της 
ημεδαπής ή αλλοδαπής. 

2. Για τον κλάδο ΠΕ-3 Μηχανικών: 

Ομώνυμο πτυχίο ή δίπλωμα ΑΕΙ της ημεδαπής ή ισότιμο αντίστοι¬ 
χης ειδικότητας, σχολών της ημεδαπής ή αλλοδαπής. 

3. Για τον κλάδο ΤΕ-4 Τεχνολόγων - Ηλεκτρολόγων - Μηχανολό¬ 
γων: 

Το ομώνυμο πτυχίο ή αντίστοιχο κατά ειδικότητα πτυχίο ή δίπλωμα 
της Σχολής Τεχνολόγων ΤΕΙ της ημεδαπής ή ισότιμων Σχολών της 
ημεδαπής ή αλλοδαπής, ή ΚΑΤΕΕ, ή ισότιμων Σχολών της ημεδαπής 
ή οιλλοδαπής. 

4. Για τον κλάδο ΤΕ-17 Διοικητικών - Λογιστών: 

Το πτυχίο ή δίπλωμα Τμήματος Λογιστών ή Διοίκησης Επιχειρή¬ 
σεων ΤΕΙ ή το ομώνυμο αντίστοιχης ειδικότητας πτυχίο ή δίπλωμα ισό¬ 
τιμων Σχολών της ημεδαπής ή αλλοδαπής, ή ΚΑΤΕΕ. 

5. Για τους κλάδους ΔΕ-1 Διοικητικού, ΔΕ-14 Ελεγκτών εσόδων - 
εξόδων, ΔΕ-15 Εισπρακτόρων, ΔΕ-28 χειριστών μηχανημάτων έρ¬ 
γων, ΔΕ-29 οδηγών αυτ/του και ΔΕ-38 προγραμματιστών - χειριστών 
Η/Υ: 

Για την δεύτερη πενταετία από την έναρξη της ισχύος του Ν. 1586/ 
1986, οι θέσεις καλύπτονται κατά το ήμισυ από κατόχους απολυτηρίου 
Λυκείου ή εξαταξίου Γυμνασίου, ή ισότιμου Σχολείου, ανεξάρτητα από 
ειδικότητα και κατά το υπόλοιπο ήμισυ από κατόχους απολυτηρίου τί¬ 
τλου τμήματος Υπαλλήλων Γραφείου Διοίκησης ή τμήματος Λογιστη¬ 


ρίου Τεχνικού - Επαγγελματικού Λυκείου. 

Μετά τη συμπλήρωση της δεύτερης πενταετίας, οι θέσεις των παρα¬ 
πάνω κλάδων καλύπτονται αποκλειστικά από κατόχους απολυτηρίου 
του τμήματος υπαλλήλων Λογιστηρίου Τεχνικού - Επαγγελματικού 
Λυκείου. 

Πρόσθετο προσόν εκτός από τα παραπάνω εκτιθεμένα, ειδικά για 
τους κλάδους ΔΕ-28 και ΔΕ-29 είναι και η επαγγελματική άδεια ικανό¬ 
τητας οδηγού Γ' κατηγορίας. 

6. Για τον κλάδο ΔΕ-38, Προσωπικού Προγραμματιστών Η/Υ - 
χειριστών Η/Υ: 

Για κάθε ειδικότητα ορίζεται ο ομώνυμος αντίστοιχος τίτλος Τεχνι¬ 
κού - Επαγγελματικού Λυκείου ή Τεχνικής - Επαγγελματικής Σχολής 
δευτεροβάθμιας εκπαίδευσης ή σχολής μαθητείας ΟΑΕΔ του Ν. 1436/ 
1983, ή άλλης ισότιμης σχολικής μονάδας της ημεδαπής ή αλλοδαπής 
και τριετής εμπειρία μετά την κτήση του απολυτηρίου τίτλου στην ειδι¬ 
κότητα. 

Για τη συμπλήρωση της τριετούς εμπειρίας συνυπολογίζεται και ο 
χρόνος στρατιωτικής θητείας κατά τον οποίο ο στρατεύσιμος απασχολή¬ 
θηκε σε εργασίες της οικείας ειδικότητας. 

7. Για τους κλάδους ΥΕ-1 Κλητήρων / Θυρωρών / Γενικών Καθη¬ 
κόντων και ΥΕ-16 προσωπικού Καθαριότητας, Ύδρευσης, Κήπων, 
Σφαγείων και Νεκροταφείων. 

Ο απολυτήριος τίτλος υποχρεωτικής εκπαίδευσης ή για υποψηφίους 
που έχουν αποφοιτήσει μέχρι και το 1990, απολυτήριο Δημοτικού Σχο¬ 
λείου. 

Άρθρο 6ο 
Προϊστάμενος 

1. Ο Προϊστάμενος του Τμήματος Δημοτικών Υπηρεσιών ορίζεται 
από ομοιόβαθμους υπαλλήλους όλων των κλάδων ΔΕΙ, ΤΕΙ και ΠΕΙ 
που έχουν τον Α’ βαθμό. 

Αν δεν υπάρχουν υπάλληλοι βαθμού Α', θα επιλέγονται εκείνοι που 
έχουν τον Β' βαθμό και αν δεν υπάρχουν υπάλληλοι με Β' βαθμό θα επι¬ 
λέγονται υπάλληλοι Γ' βαθμού προσωρινά μέχρι που να καταστεί δυ¬ 
νατή η επιλογή από ανώτερο βαθμό 

2. Ο Δήμαρχος είναι Προϊστάμενος της Τεχνικής Υπηρεσίας και γε¬ 
νικότερα έχει την ανώτατη διεύθυνση όλων των Υπηρεσιών του Δήμου. 

Το απασχολούμενο προσωπικό ενεργεί σύμφωνα με τις εντολές και 
ειδικότερες οδηγίες του. 

3. Ο Προϊστάμενος που εκλέγεται από το Υπηρεσιακό Συμβούλιο, 
τοποθετείται με απόφαση Δημάρχου στο Τμήμα Δημοτικών Υπηρεσιών 
για χρονικό διάστημα τριών ετών. 

4. Ο τοποθετούμενος ως Προϊστάμενος εξακολουθεί να ασκεί τα κα¬ 
θήκοντα του μέχρι την τυχόν επανεκλογή του ή την τοποθέτηση νέου 
προϊσταμένου. 

5. Τον προϊστάμενο που απουσιάζει, ή κωλύεται, αναπληρώνει στα 
καθήκοντά του άλλος υπάλληλος του Τμήματος με τη σειρά κατά κλάδο 
και βαθμό που ορίζεται στην παράγραφο 1 του άρθρου αυτού. 

Άρθρο 7ο 

Καθήκοντα - Αρμοδιότητες των Υπηρεσιών 

Α. ΠΡΟΪΣΤΑΜΕΝΟΣ ΤΜΗΜΑΤΟΣ 

α. Προΐσταται ολόκληρου του προσωπικού του Δήμου και ασκεί επο- 
πτεία και τον έλεγχο σε όλες τις δημοτικές Υπηρεσίες. 

β. Παρέχει τις αναγκαίες οδηγίες στο προσωπικό για την ακριβή 
εκτέλεση της αποστολής του. 

γ. Θεωρεί όλα τα καταρτιζόμενα από τις διάφορες υπηρεσίες έγ¬ 
γραφα μονογράφοντας τα σχέδια πριν την υπογραφή τους από τον Δή- 
μαρχο. 

δ. Παρακολουθεί τη Νομοθεσία και Νομολογία που ενδιαφέρει το 
δήμο και ενημερώνει τις Δημοτικές Υπηρεσίες με ερμηνευτικές εγκυ¬ 
κλίους. 

ε. Παραλαμβάνει και αποσφραγίζει.την αλληλογραφία και την στέλ¬ 
νει στις αρμόδιες Υπηρεσίες διαμέσου του Πρωτοκόλλου. 

στ. Εποπτεύει για τη σύννομη διατύπωση των αποφάσεων της Δη¬ 
μαρχιακής Επιτροπής και του Δημοτικού Συμβουλίου. 

ζ. Συντάσσει έγγραφα, αναφορές και εκθέσεις επί θεμάτων, μη υπα- 
γομένων στην αρμοδιότητα άλλων υπηρεσιών. 

η. Φροντίζει για την κατάρτιση από τους αρμοδίους των ετησίων εκ¬ 
θέσεων ουσιαστικών προσόντων των υπαλλήλων του Δήμου, τη σύνταξη 

του πίνακα προακτέων υπαλλήλων και την υποβολή του αρμοδίως. 
Ενεργεί υπηρεσιακά για διορισμούς, προαγωγές, άδειες, ποινές, απολύ¬ 
σεις, και γενικά για κάθε ζήτημα που αφορά το προσωπικό του Δήμου. 
Τηρεί το Μητρώο των υπαλλήλων. 

θ. Καταρτίζει και διατυπώνει εγγράφως, όταν χρειάζεται, τις εισηγή¬ 
σεις του Δημάρχου προς το Δημοτικό Συμβούλιο, σε συνεργασία με την 
αρμόδια κάθε φορά υπηρεσία. 

ι. Τηρεί το εμπιστευτικό Πρωτόκολλο και Αρχείο του Δήμου και θεω¬ 
ρεί όλες τις καταστάσεις μισθοδοσίας και δαπανών προμήθειας. 

ια. Υπογράφει και θεωρεί έγγραφα και φωτοαντίγραφα κατ’ εξουσιο¬ 
δότηση του Δημάρχου. 

ιβ. Καταρτίζει σύμφωνα με τις υποδείξεις του Δημάρχου και του 
Προέδρου του δημοτικού Συμβουλίου την ημερήσια διαταγή των συνε¬ 
δριάσεων του Δημοτικού Συμβουλίου και της Δημαρχιακής Επιτροπής. 
Φροντίζει τα εισαγόμενα για συζήτηση θέματα να είναι νομότυπα και 
επιμελείται για την έγκαιρη επίδοση των σχετικών προσκλήσεων. 

ιγ. Τηρεί τα επίσημα βιβλία και ευρετήρια πρακτικών και αποφά¬ 
σεων του Δημοτικού Συμβουλίου και της Δημαρχιακής Επιτροπής φρο¬ 
ντίζοντας για τη σύνταξη, έκδοση και κανονική υπογραφή τους. 

ιδ. Συγκεντρώνει τις αιτήσεις και αναφορές που απευθύνονται στο 
Δημοτικό Συμβούλιο καθώς και έγγραφα που διαμείβονται μεταξύ Δη¬ 
μάρχου, Δημαρχιακής Επιτροπής και Δημοτικού Συμβουλίου. Μεριμνά 
για τις σχετικές απαντήσεις αυτών. 

ιε. Μεριμνά για την έγκαιρη δημοσίευση των αποφάσεων του Δημοτι¬ 
κού Συμβουλίου και διεκπεραιώνει κάθε ιδιαίτερη εντολή του προέδρου 
του.' 

Β. ΠΡΩΤΟΚΟΛΛΟ - ΑΡΧΕΙΟ 

α. Παραδίδει τα εισερχόμενα έγγραφα στις αρμόδιες υπηρεσίες για 
ενέργεια. Παραλαμβάνει και διεκπεραιώνει τη συντασσόμενη από τις 
υπηρεσίες του Δήμου αλληλογραφία. 

β. Φροντίζει για την αρχειοθέτηση των εγγράφων στο τηρούμενο από 
το Δήμο αρχείο και τηρεί το ευρετήριό του. 

γ. Επιμελείται της πρωτοκόλλησης στο βιβλίο Πρωτοκόλλου του 
Δήμου των εισερχομένων και εξερχομένων εγγράφων. 

Γ. ΓΡΑΦΕΙΟ ΔΗΜΟΤΙΚΗΣ ΚΑΤΑΣΤΑΣΗΣ 
α. Συντάσσει κάθε χρόνο το Μητρώο Αρρένων. 

Ασχολείται με τις εγγραφές αδηλώτων, τις εγγραφές ξένων που απο¬ 
κτούν την Ελληνική Ιθαγένεια, τις διαγραφές, λόγω θανάτου, λόγω με¬ 
ταφοράς των σε άλλο Δήμο ή Κοινότητα, λόγω απώλειας της Ελληνι¬ 
κής Ιθαγένειας, τις διορθώσεις επωνύμων, κυρίων ονομάτων, πατρωνύ¬ 
μων, μητρωνύμων, έτους γεννήσεως, τόπου γεννήσεως και τη σύνταξη 
των Στρατολογικών Πινάκων. 

β. Ασχολείται με τη σύνταξη του νέου Δημοτολογίου, 
γ. Ασχολείται με τη μεταδημότευση από άλλους Δήμους ή Κοινότη¬ 
τες των εχόντων τις προϋποθέσεις. 

δ. Ασχολείται με τις μεταβολές του Δημοτολογίου που είναι: Διαγρα¬ 
φές λόγω θανάτου, λόγω μεταδημότευσης, λόγω απώλειας Ελληνικής 
Ιθαγένειας, την εγγραφή των νεογεννήτων και των αδηλώτων, την 
διόρθωση ηλικιών, αλλαγή στοιχείων που φέρονται γραμμένα στο Δη¬ 
μοτολόγιο, όταν αυτά είναι λανθασμένα και ενημερώνει τα σχετικά ευρε¬ 
τήρια. Εκδίδει όλα τα πιστοποιητικά που προβλέπονται από το Νόμο 
και των τηρουμένων βιβλίων του. 

στ. Επιμελείται με κάθε θέμα που αφορά τις Βουλευτικές και Δημοτι¬ 
κές εκλογές καθώς και των Δημοψηφισμάτων. 

ζ. Επιμελείται για τη διαγραφή και εγγραφή στους εκλογικούς κατα¬ 
λόγους των αποβιούντων, μεταφερόντων το εκλογικό δικαίωμά των σε 
άλλο Δήμο ή Κοινότητα. 

η. Ασχολείται με κάθε θέμα που αφορά τη διαδικασία τέλεσης Πολιτι¬ 
κών Γάμων. 

θ. Τηρεί τα Ληξιαρχικά Βιβλία, Γεννήσεων, Γάμων, Θανάτων και 
εκθέσεων και καταχωρεί σ’ αυτά τα σχετικά γεγονότα και τις σχετικές 
μεταβολές. 

ι. Τηρεί τα βοηθητικά Ληξιαρχικά Βιβλία που είναι το πρωτόκολλο 
αυτού τα ευρετήριά του και τους φακέλλους των Ληξιαρχικών γεγονότ 
των. 

ια. Εκδίδει αντίγραφα, αποσπάσματα και βεβαιώσεις από τα Ληξιαρ¬ 
χικά Βιβλία και αποστέλλει κάθε μήνα αντίγραφα των συνταχθέντων 
πράξεων και μεταβολών στους Δήμους και τις Κοινότητες που τις αφο¬ 
ρούν λόγω Δημοτικότητάς των. 

ιβ. Συντάσσει ετήσιες καταστάσεις με αποσπάσματα πράξεων γεννή¬ 
σεων και διαβιβάζει αυτά για τη σύνταξη του ετήσιου μητρώου Αρρέ¬ 


νων. 

ιγ. Συντάσσει κατά μήνα τα στατιστικά Δελτία όλων των Ληξιαρχι¬ 
κών πράξεων και τα στέλνει στην Εθνική Στατιστική Υπηρεσία. 

ιδ. Συντάσσει και στέλνει στη Δημόσια Οικονομική Υπηρεσία τα Δελ¬ 
τία Θανάτου των κατά μήνα αποβιούντων. 

ιε. Ασχολείται με κάθε σχετικό με τις Στρατιωτικές εισφορές. 

Δ. ΔΗΜΟΣΙΕΣ ΣΧΕΣΕΙΣ 

α. Φροντίζει για την επαφή και συνεργασία με τους άλλους Δήμους, 
Δημόσιες Υπηρεσίες και λοιπούς φορείς για θέματα δημοσίων σχέσεων. 

β. Φροντίζει για την έκδοση του ενημερωτικού δελτίου του Δήμου και 
την έγκαιρη δημοσίευση των διαφόρων ανακοινώσεων που αφορούν το 
ευρύ κοινό. 

γ. Θέτει υπόψη του Δημάρχου τα δημοσιεύματα του τύπου που αφο¬ 
ρούν το Δήμο και τις υπηρεσίες του και μεριμνά για τη δημοσίευση ανα¬ 
λογώ απαντήσεων. 

δ. Φροντίζει για την οργάνωση και τέλεση δημοτικών, εθνικών, θρη¬ 
σκευτικών ή άλλων τοπικών εορτών η φροντίδα των οποίων βαρύνει το 
Δήμο. 

Ε. ΚΛΗΤΗΡΑΣ - ΘΥΡΩΡΟΣ - ΓΕΝΙΚΩΝ ΚΑΘΗΚΟΝΤΩΝ 
α. Παραλαμβάνει από το ταχυδρομείο την αλληλογραφία που απευ¬ 
θύνεται στο Δήμο και την παραδίδει στον Προϊστάμενο του Τμήματος. 

β. Επιδίδει με αποδεικτικό τις προσκλήσεις του προέδρου του Δημο¬ 
τικού Συμβουλίου για τις συνεδριάσεις του σώματος και δημοσιεύει τα 
προς δημοσίευση έγγραφα συντάσσοντας τα σχετικά αποδεικτικά. 

γ. Επιδίδει τα προς επίδοση έγγραφα στους δημότες,' εφόσον αυτά δεν 
ταχυδρομούνται ή πρέπει να επιδοθούν με αποδεικτικά. 

δ. Φροντίζει για τη συντήρηση των πολυγραφικών και φωτοαντιγρα¬ 
φικών μηχανημάτων του Δήμου. 

ε. Ασχολείται με την τήρηση του Γενικού αρχείου του Δήμου, πρωτο¬ 
κόλληση, ευρετηρίαση και συσχέτιση των εισερχομένων και εξερχομέ¬ 
νων εγγράφων του Δήμου. 

Άρθρο 8ο 

ΣΤ. ΑΥΤΟΤΕΛΕΣ ΓΡΑΦΕΙΟ ΟΙΚΟΝΟΜΙΚΩΝ & ΤΑΜΙΑΚΩΝ 
ΥΠΗΡΕΣΙΩΝ 

Οι επιμέρους αρμοδιότητες και τα καθήκοντα του Οικονομικού Τμή¬ 
ματος που αφορούν το Λογιστήριο, την Υπηρεσία Προσόδων και Δημο¬ 
τικής Περιουσίας και την Ταμειακή Υπηρεσία, έχουν ως εξής: 

Α. Λογιστήριο 

- Καταρτίζει τον προϋπολογισμό και απολογισμό εσόδων - εξόδων 
του Δήμου και τις αντίστοιχες εκθέσεις, έχει τη μέριμνα της ψήφισης και 
έγκρισης αυτών. 

- Εισηγείται την αναμόρφωση του προϋπολογισμού. 

- Παρακολουθεί, συγκεντρώνει και απεικονίζει λογιστικά, τα οικεία 
λογιστικά βιβλία, τα αποτελέσματα της εκτέλεσης του προϋπολογισμού 
εσόδων και εξόδων του Δήμου καθώς και την κίνηση του Δημοτικού 
χρέους. 

- Διενεργεί όλες τις προμήθειες του Δήμου, είτε με δημοπρασία είτε 
με απευθείας ανάθεση, σύμφωνα με τις διατάξεις των σχετικών νόμων ή 
αποφάσεων του Υπουργείου. 

- Συντάσσει το πρωτόκολλο και κάθε άλλο δικαιολογητικό παραλα¬ 
βής των διαφόρων ή κάθε πραγματοποιημένης δαπάνης και εκδίδει τα 
σχετικά εντάλματα πληρωμής. 

- Τηρεί τα βιβλία ημερολογιακών και καθολικών εξόδων και κάθε 
άλλο βιβλίο αρμοδιότητας λογιστηρίου. 

- Τηρεί μισθολογικό μητρώο των υπαλλήλων και συντάσσει μισθο- 
λογικές καταστάσεις πληρωμής του προσωπικού του Δήμου. 

- Εισάγει και διαφυλάσσει στην αποθήκη το προμηθευόμενο, κάθε εί¬ 
δους υλικό για τις ανάγκες του Δήμου και επιπλέον συγκεντρώνει και εν 
καιρώ εκποιεί με δημοπρασία το άχρηστο υλικό. 

Β. Υπηρεσία Δημοτικών προσόδων και Δημοτικής περιουσίας 

- Είναι το αρμόδιο όργανο για την παρακολούθηση των εσόδων του 
Δήμου και ειδικότερα: 

- Εκτελεί κάθε εργασία για την επιβολή, κατάργηση, μείωση ή αύ¬ 
ξηση των Δημοτικών φόρων, τελών και δικαιωμάτων καθώς και για 
την βεβαίωση αυτών. 

- Ελέγχει τα στοιχεία άλλης Δημοτικής προσόδου. 

- Παρακολουθεί από το Δημόσιο την απόδοση των Δημοτικών φό¬ 
ρων που εισπράττονται από τον Δημόσιο τομέα για λογαριασμό του Δή¬ 
μου. 

- Διεξάγει κάθε προπαρασκευαστική εργασία των επιτροπών επίλυ¬ 
σης των μεταξύ Δήμου και φορολογούμενων τυχόν φορολογικών αμφι¬ 
σβητήσεων και διαφορών για οφειλόμενους Δημοτικούς φόρους, τέλη 
και δικαιώματα. 

- Φροντίζει'όπως ο Δήμος κατέχει νόμιμα την ακίνητη περιουσία του 
και εκτελεί κάθε εργασία που σχετίζεται με την κτηματική περιουσία του 
Δήμου και τα έσοδα που προέρχονται από αυτήν. 

- Φυλάσσει τα κτηματολόγια του Δήμου, μεριμνά για την ενημέ¬ 
ρωσή τους και τηρεί φακέλλους εκθέσεων που αφορούν τα όρια του Δή¬ 
μου. 

- Διενεργεί δημοπρασίες για την εκμίσθωση - εκποίηση της κινητής 
και ακίνητης περιουσίας του Δήμου σύμφωνα με τις ιαχύουσες διατά- 
ξεις. 

Γ. Ταμειακή Υπηρεσία 

Την ταμειακή υπηρεσία διεξάγει ο Δημοτικός Ταμίας ο οποίος ορίζε¬ 
ται με απόφαση Δημάρχου και έχει προσωπική ευθύνη. 

Ο Δημοτικός Ταμίας έχει τις ακόλουθες αρμοδιότητες και καθήκο¬ 
ντα: 

- Εισπράττει τα κάθε μορφής έσοδα του Δήμου. 

' - Εξοφλεί τα χρηματικά εντάλματα μέσα στα όρια των πιστώσεων 
του προϋπολογισμού. 

- Ασκεί ή εντέλλεται τη λήψη αναγκαστικών μέτρων για κάθε μορφή 
οφειλής προς το Δήμο. 

- Ασκεί την ποινική δίωξη κατά των οργάνων που είναι επιφορτι¬ 
σμένα με την εκτέλεση των ενταλμάτων προσωπικής κράτησης για τυ¬ 
χόν αμέλειά τους. 

- Εποπτεύει την είσπραξη των εσόδων ώστε αυτή να ενεργείται στις 
νόμιμες προθεσμίες. 

- Υποβάλλει κάθε μήνα στο Δήμαρχο και στη Δημαρχιακή Επιτροπή 
λογαριασμό των εσόδων και εξόδων του Δήμου. 

Άρθρο 9ο 

Ζ. ΤΕΧΝΙΚΗ ΥΠΗΡΕΣΙΑ 

α. Φροντίζει την συντήρηση των δημοτικών κτιρίων μνημείων και 
εγκαταστάσεων. 

β. Μεριμνά για την εφαρμογή του σχεδίου πόλεως. 
γ. Ενεργεί τον έλεγχο και την θεώρηση των συντασσομένων μελε¬ 
τών, εκπονεί τις μελέτες κάθε είδους έργων και προμηθειών, συντάσσει 
μελέτες που σχετίζονται με την λειτουργία και βελτίωση των Υπηρε¬ 
σιών του Δήμου (καθαριότητας, φωτισμού, ύδρευσης κ.λπ.). 

δ. Καταρτίζει τους όρους για τη διακήρυξη και δημοπράτηση των 
εκτελουμένων έργων. 

ε. Ελέγχει και θεωρεί τους εκδιδόμενους λογαριασμούς και πιστοποι¬ 
ήσεις των εκτελουμένων έργων. 

στ. Φροντίζει για την σύνταξη των τεχνικών μελετών και επιβλέπει 
την ορθή εκτέλεση και παραλαβή όλων των δημοτικών έργων, 
ζ. Φυλάσσει, καταρτίζει και ενημερώνει το κτηματολόγιο, 
η. Εκδίδει άδειες για την εκτέλεση από δημότες ή άλλους τρίτους, 
διαφόρων εργασιών στις πλατείες, στους δρόμους και τα πεζοδρόμια και 
φροντίζει για την επαναφορά τους στην προηγούμενη κατάσταση. 

θ. Χαρακτηρίζει τις ετοιμόρροπες και επικίνδυνες οικοδομές και συ¬ 
ντάσσει σχετικό πρωτόκολλο. 

ι. Παρακολουθεί και εισηγείται ανάλογα επί ζητημάτων που προκύ¬ 
πτουν από την εφαρμογή του σχεδίου πόλης σε συνεργασία με την αρμό¬ 
δια κρατική υπηρεσία. 

ια. Μελετά και προτείνει τροποποιήσεις, επεκτάσεις, βελτιώσεις του 
σχεδίου πόλης προς λήψη σχετικών αποφάσεων από το Δημοτικό Συμ¬ 
βούλιο, μεριμνώντας για την έγκριση αυτών και την δημοσίευση των 
σχετικών διαταγμάτων. 

Άρθρο 10ο 

Η. ΥΠΗΡΕΣΙΑ ΥΔΡΕΥΣΗΣ 

α. Μεριμνά για την κανονική και απρόσκοπτη λειτουργία του δημοτι-. 
κού αντλιοστασίου. 

β. Επιθεωρεί το δίκτυο ύδρευσης, εντοπίζει τις βλάβες που παρουσιά¬ 
ζονται σ’ αυτό και προβαίνει στην αποκατάστασή τους. 

γ. Φροντίζει για την κανονική χλωρίωση του νερού και την επαρκή 
παροχή του μέχρι τα ακραία σημεία του δικτύου του οικισμού. 

δ. Σημειώνει κάθε τετράμηνο τις ενδείξεις των υδρομέτρων σε κυβικά 
μέτρα που αφορούν την κατανάλωση από τον καταναλωτή και ενημε¬ 


ρώνει τις ειδικές καρτέλλες καταναλωτών. 

ε. Είναι επιφορτισμένη και εκτελεί κάθε ειδικότερο καθήκον ή αρμο¬ 
διότητα που ανατίθεται σ’ αυτήν, από τον Κανονισμό ύδρευσης. 

Θ. ΥΠΗΡΕΣΙΑ ΚΑΘΑΡΙΟΤΗΤΑΣ 

α. Επιμελείται για την καθημερινή καθαριότητα της πόλης, με το τα¬ 
κτικό σκούπισμα των δρόμων, πλατειών και λοιπών κοινοχρήστων χώ¬ 
ρων, σύμφωνα με το πρόγραμμα που εκδίδει κάθε φορά ο Δήμαρχος. 

β. Προβαίνει στην αποκομιδή των απορριμάτων από τα σπίτια και τα 
καταστήματα και συγκεντρώνει αυτά στο χώρο διαθέσεως απορριμμά¬ 
των. 

γ. Φροντίζει για την διαφύλαξη του χώρου απορριμμάτων, για την 
καθαριότητα των δημοτικών αφοδευτηρίων. 

δ. Είναι επιφορτισμένη και εκτελεί κάθε ειδικότερο καθήκον και αρ¬ 
μοδιότητα που ανατίθεται σ’ αυτήν από τον κανονισμό καθαριότη¬ 
τας. 

I. ΥΠΗΡΕΣΙΑ ΝΕΚΡΟΤΑΦΕΙΩΝ 

α. Παρακολουθεί και εποπτεύει την καθαριότητα των δημοτικών νε¬ 
κροταφείων με στόχο την ευπρεπή εμφάνιση του περιβάλλοντος χώρου 
και προστασία από ενδεχόμενη πυρκαγιά. 

β. Παρακολουθεί τις ταφές εκταφές και τηρεί τα προβλεπόμενα από 
το Νόμο βιβλία. 

γ. Είναι επιφορτισμένη και εκτελεί κάθε ειδικότερο καθήκον και αρ¬ 
μοδιότητα που ανατίθεται σ’ αυτήν από τον κανονισμό νεκροτα¬ 
φείων. 

ΙΑ. ΥΠΗΡΕΣΙΑ ΔΗΜΟΤΙΚΩΝ ΣΦΑΓΕΙΩΝ 
α. Η φύλαξη των κτιριακών εγκαταστάσεων των δημοτικών σφα¬ 
γείων και σταύλων καθώς και των μηχανημάτων αυτών. 

β. Το καθάρισμα τοϋ σφαγείου και των σταύλων ύστερα από κάθε 
χρήση τους. 

γ. Η σύνταξη του καθημερινού δελτίου κίνησης σφαγείων και σταύ¬ 
λων. 

δ. Η ζύγιση στη γεφυροπλάστιγγα των ζώντων ζώων και στον ωρολο¬ 
γιακό ζυγό των σφαγμένων ζώων. 

ε. Η είσπραξη των δικαιωμάτων από τους χρήστες των σφαγείων και 
η κατάθεση των εισπραχθέντων ανά μήνα στο Δημοτικό Ταμείο και στο 
λογαριασμό εσόδων των Σφαγείων του Δήμου. 

ΙΒ. ΥΠΗΡΕΣΙΑ ΚΗΠΩΝ ΚΑΙ ΔΕΝΔΡΟΣΤΟΙΧΙΩΝ 
α. Φροντίζει ώστε οι δενδροστοιχίες να είναι από καλλωπιστικά δεν- 
δρύλια και συγχρόνως να είναι εναρμονισμένα. 

β. Φροντίζει για τη διατήρηση και επέκταση του πρασίνου της πόλης, 
την καθαριότητα των πράσινων κοινόχρηστων χώρων καθώς κάκτων 
χώρων των παιδικών χαρών. 

γ. Προβαίνει στην αντικατάσταση των φθαρέντων πάγκων και τα 
ελείποντα μέρη διαφόρων οργάνων ή αντικειμένων και αντιμετωπίζει 
άμεσα κάθε φθορά πρασίνου και σε περίπτωση συγκεκριμένης καταγγε¬ 
λίας για φθορά, καταλογίζει τη σχετική δαπάνη, εισηγούμενος στο Δή¬ 
μαρχο το οικονομικό κόστος της συγκεκριμένης ζημιάς. 

δ. Καταρτίζει πρόγραμμα επίκαιρης φύτευσης, σποράς, με επιφάνειες 
γκαζόν, κατάλληλων φυτών για κάθε εποχή. 

ε. Προστατεύει το πράσινο και τα φυτά με τον κατάλληλο και επί¬ 
καιρο ψεκασμό, για την καταπολέμηση των ασθενειών των φυτών, λί¬ 
πανση με τα κατάλληλα φυσικά ή τεχνικά λιπάσματα. 

Άρθρο 11ο 

Τα του διορισμού, των καθηκόντων, του περιορισμού του χρόνου ερ¬ 
γασίας, της αστικής ευθύνης, των δικαιωμάτων, των αδειών, τη μετα¬ 
βολή της υπηρεσιακής κατάστασης, των ηθικών αμοιβών, των πειθαρ¬ 
χικών ποινών και της λύσης της υπαλληλικής σχέσης των υπαλλήλων 
του Δήμου Σουφλίου που υπάγονται στον παρόντα οργανισμό, διέπονται 
από τις διατάξεις του Κώδικα Καταστάσεως των Δημοτικών και Κοινο¬ 
τικών Υπαλλήλων και τις διατάξεις των Π.Δ/των 37α/87, 22/90 και 
του άρθρου 83 του Ν. 1943/91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 23 Μαρτίου 1992 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

Αριθ. ΕΣ 9710 (9) 

Σύσταση κοινοτικού νομικού προσώπου στην κοινότητα Μελιασουργού 
Ν. Θεσ/νίκης με το όνομα «Σχολική Επιτροπή Δημοτικού Σχολείου 
Μελισσουργού». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π. Δ/τος 323/1989 «Περί κω- 
δικοποιήσεως σε ενιαίο κείμενο νόμου, με τίτλο Δημοτικός και Κοινοτι¬ 
κός Κώδικας των ισχυουσών διατάξεων του δημοτικού και κοινοτικού 
κώδικα», όπως τροποποιήθηκαν και συμπληρώθηκαν, 

2. Τις διατάξεις του Π. Δ/τος 381/1983 (ΦΕΚ 119/8.9.83 τ.Α'). 

3. Τις διατάξεις του άρθρου 5 του Ν. 1984/90 (ΦΕΚ 110/27.8.90 
τ.Α'). 

4. Την αριθ. 64748/5 Φεβρουάριου 1991 εγκύκλιο του Υπουργείου 
Εσωτερικών. 

5. Την αριθ. 9/1992 απόφαση του Κοινοτικού Συμβουλίου Μελισ- 
σουργού, αποφασίζουμε: 

1. Συστήνουμε ίδιο νομικό πρόσωπο με το όνομα «Σχολική Επιτροπή 
Δημοτικού Σχολείου» στην Κοινότητα Μελισσουργού του Νομού μας. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το νομικό πρόσωπο διοικείται από πενταμελές διοικητικό συμβού¬ 
λιο αποτελούμενο από: 

α. Έναν κοινοτικό σύμβουλο, που ορίζεται με απόφαση του Κοινοτι¬ 
κού Συμβουλίου ως Πρόεδρο. 

β. Τον εκάστοτε Διευθυντή του Δημοτικού Σχολείου; 
γ. Τον εκπρόσωπο του Συλλόγου Γονέων και Κηδεμόνων των μαθη¬ 
τών του Δημοτικού Σχολείου που ορίζεται με απόφαση του συλλόγου 
του. 

δ.ε. Δύο δημότες - κατοίκους της Κοινότητας Μελισσουργού που ορί¬ 
ζονται με απόφαση του Κοινοτικού Συμβουλίου. 

Η θητεία του πρώτου διοικητικού συμβουλίου λήγει με τη λήξη της 
παρούσης δημοτικής και κοινοτικής περιόδου. Η θητεία των μελών του 
διοικητικού συμβουλίου ακολουθεί τη δημοτική και κοινοτική περίοδο. 

Το διοικητικό συμβούλιο εκλέγει τον Αντιπρόεδρο και Γραμματέα 
αυτού. 

4. Πόροι του νομικού προσώπου είναι: 

α. Η ετήσια επιχορήγηση της Κοινότητας Μελισσουργού. 
β. Η ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

5. Περιουσία αυτού είναι: 27 στρέμματα αγρών. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του διοικητικού συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 23 Μαρτίου 1992 

Ο Νομάρχης κ.α.α. 

Ο Προϊστάμενος 
Α. ΑΝΑΣΤΑΣΟΠΟΥΛΟΣ 


Αριθ. 3645 (10) 

Υπαγωγή προσωπικού της Κοιν. Πλάκας Λήμνου Ν. Λέσβου στις δια¬ 
τάξεις του Α' μέρους του Ν. 1188/81. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1) Τις διατάξεις του άρθρου 3 του Ν. 1188/81. 

2) Την 51/91 απόφαση του Κ.Σ. Πλάκας Λήμνου περί υπαγωγής 
του προσωπικού της Κοινότητας στο Α’ μέρος του Ν. 1188/81. 

3) Την σύμφωνη γνώμη του Υ.Σ.Δ.Κ.Υ. Νομού Λέσβου, όπως αυτή 
διατυπώνεται στο 1/92 πρακτικό. 

4) Το γεγονός ότι συντρέχουν οι προϋποθέσεις που ορίζει ο Νόμος, 
αποφασίζουμε: 

Να υπαχθεί το προσωπικό της Κοινότητας Πλάκας Λήμνου στο Α' 
μέρος του Ν. 1188/81 επειδή συντρέχουν όλες οι προϋποθέσεις που 
ορίζει ο Νόμος. 

Η παρούσα να δημοσιευθεί στην Εφημερίδα της Κυβερνήσεως. 

Μυτιλήνη, 19 Μαρτίου 1992 

Ο Νομάρχης 
Γ. ΦΩΤΕΙΝΟΠΟΥΛΟΣ 

- + - 

Αριθ. 7747 (11) 

Καθορισμός αρμοδιοτήτων της Συγκλήτου^ου Πρυτανικού Συμβουλίου 
και του Τεχνικού Συμβουλίου του Παν/μίου Ιωαννίνων. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
Έχοντας υπόψή: 

1. Τις διατάξεις του άρθρου 11 παρ'. 2 εδάφ. β περ. ιν του Ν. 1268/ 
82. 

2. Τις διατάξεις του άρθρου 16 του Ν. 641/77 

3. Τις διατάξεις του Ν. 1418/84 «Δημόσια έργα και ρυθμίσεις συνα¬ 
φών θεμάτων» και των Π.Δ. που εκδίδονται σε εκτέλεση του Νόμου αυ¬ 
τού. 

4. Την απόφαση που έλαβε η Σύγκλητος του Πανεπιστημίου στη συ¬ 
νεδρία της αρ. 714/13.2.92, με σκοπό την κωδικοποίηση των αποφά¬ 
σεων επί θεμάτων τεχνικών και ειδικότερα τον καθορισμό αρμοδιοτή¬ 
των των οργάνων του Πανεπιστημίου, που αποφασίζουν επί θεμάτων 
εκτέλεσης έργου, με την ιδιότητα της «Προΐσταμένης Αρχής», αποφασί¬ 
ζουμε: 

Καθορίζουμε τις αρμοδιότητες της Συγκλήτου, ως Προΐσταμένης 
Αρχής και αναθέτουμε αρμοδιότητες στο Πρυτανικό Συμβούλιο, στο Τε¬ 
χνικό Συμβούλιο και στον Προϊστάμενο της Τεχνικής Υπηρεσίας ως 
Προϊσταμένων Αρχών επί Τεχνικών Θεμάτων ως εξής: 

Α. Αρμοδιότητες Συγκλήτου ως Προΐσταμένης Αρχής 

1. Έγκριση αποτελέσματος δημοπρασιών έργων στις οποίες συμμε¬ 
τέχουν εργοληπτικές επιχειρήσεις Δ’ τάξεως και άνω. 

2. Έγκριση παρεκκλίσεων από τις περί εκτελέσεως Δημοσίων έργων 
διατάξεις, όπου επιτρέπονται. 

3. Καθορισμός τρόπου συνεχίσεως των εργασιών, σε περίπτωση εκ- 
πτώσεως αναδόχου. 

4. Καθορισμός αποζημιώσεως αναδόχου λόγω διαλύσεως Συμβά¬ 
σεων, υπαιτιότητας του Πανεπιστημίου. 

Οι αποφάσεις της Συγκλήτου στις πιο πάνω περιπτώσεις θα λαμβά- 
νονται μετά γνώμη του Τεχνικού Συμβουλίου. 

Β. Αρμοδιότητες Πρυτανικού Συμβουλίου ως Προΐσταμένης Αρχής 

1. Έγκριση αποτελέσματος δημοπρασιών έργων στις οποίες συμμε¬ 
τέχουν εργοληπτικές επιχειρήσεις Α, Β και Γ τάξεως. 

2. Έγκριση Σ.Π. και Π.Κ.Ν.Τ.Μ. δια των οποίων εγκρίνεται αύ¬ 
ξηση του αντικειμένου των εργασιών που υπερβαίνει το 25% του αρχι¬ 
κού συμβατικού αντικειμένου. 

3. Εκδίκαση υποβαλλομένων από αναδόχους των έργων και μελε¬ 
τών, αιτήσεων θεραπείας. 

Οι αποφάσεις του Πρυτανικού Συμβουλίου στις πιο πάνω περιπτώ¬ 
σεις θα λαμβάνονται μετά γνώμη του Τεχνικού Συμβουλίου. 

Γ’ Αρμοδιότητες Τεχνικού Συμβουλίου ως Προΐσταμένης αρχής 

1. Έγκριση παρατάσεων των προθεσμιών περαιώσεώς των εκτελου- 
μένων έργων πέραν της οριακής τοιαύτης. - 

2. Έγκριση Σ.Π. και Π.Κ.Ν.Τ.Μ. δια των οποίων εγκρίνεται αύ¬ 
ξηση του αντικειμένου των εργασιών μέχρι το 25% του αρχικού συμβα¬ 
τικού αντικειμένου. 

3. Έγκριση ειδικών τιμών επί αιτήσεων των αναδοχών σε περί¬ 
πτωση αρνήσεως εκτελέσεως υπ’ αυτών υπερσυμβατικών εργασιών. 

4. Έγκριση πρωτοκόλλου και αποζημιώσεως αναδόχου σε περί¬ 
πτωση ανωτέρας βίας. 

5. Έγκριση ματαιώσεως διαλύσεως συμβάσεως και έγκριση αποζη¬ 
μιώσεως του αναδόχου. 

6. Έγκριση υποκαταστάσεως αναδόχου δι’ άλλης εργοληπτικής 
εταιρείας σε εκτελούμενο έργο. 

7. Έγκριση πρωτοκόλλων προσωρινής και οριστικής παραλαβής 
των έργων. 

8. Έγκριση διακηρύξεως και τευχών δημοπρατήσεως των έργων. 

9. Έγκριση των μελετών που εκπονούνται από ιδιωτικά μελετητικά 
γραφεία και το Γραφείο μελετών της Τεχνικής Υπηρεσίας καθώς και 
των τροποποιήσεών τους, όταν παρίσταται ανάγκη. 

Δ’ Αρμοδιότητες Προϊσταμένου Τεχνικής Υπηρεσίας ως Προϊσταμέ- 
νης Αρχής 

1. Εκδίκαση ενστάσεων πλην εκείνων που αφορούν αντιρρήσεις κατά 
του κύρους των δημοπρασιών, οι οποίες εκδικάζονται από τη Σύγκλητο 


ή το Πρυτανικό Συμβούλιο. 

2. Έγκριση διενέργειας δοκιμαστικών εργασιών κατά την εκτέλεση 
των έργων. 

3. Προέγκριση εκτελέσεως εργασιών επείγοντος χαρακτήρα προ της 
συντάξεως και εγκρίσεως Συγκριτικού Πίνακα. 

4. Έγκριση παρατάσεως της συμβατικής προθεσμίας των έργων μέ¬ 
χρι της οριακής τοιαύτης. 

5. Έγκριση μικροτροποποιήσεων των εγκεκριμένων μελετών. 

6. Ορισμός Επιτροπής διενέργειας διαγωνισμών μικρών έργων και 
μέχρι του ορίου συμμετοχής εμπειροτεχνών. 

7. Διαβίβαση εγγράφων στο Υπουργείο Παιδείας για τη χρηματοδό¬ 
τηση των έργων και μελετών. 

Διευθύνουσα ή Επιβλέπουσα τα έργα Υπηρεσία η οποία είναι αρμόδια 
και υπεύθυνη για τη Διοίκηση, την παρακολούθηση και έλεγχο των έρ¬ 
γων κατά τις περί εκτελέσεως των Δημοσίων Έργων Διατάξεις είναι το 
Γραφείο Εκτελέσεως Έργων της Τεχνικής Υπηρεσίας. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Ιωάννινα, 26 Φεβρουάριου 1992 

Ο Πρύτανης 
I. ΒΕΡΓΑΔΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




